**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO „DĖL KLAIPĖDOS MIESTO SAVIVALDYBĖS TARYBOS 2018 M. LIEPOS 26 D. SPRENDIMO NR. T2-164 „DĖL KLAIPĖDOS MIESTO SAVIVALDYBĖS ATSTOVO DELEGAVIMO Į REGIONINĘ KULTŪROS TARYBĄ“ PAKEITIMO**

1. **Projekto rengimą paskatinusios priežastys.**

Šiuo tarybos sprendimu Klaipėdos miesto savivaldybės tarybos prašoma pritarti Klaipėdos miesto savivaldybės administracijos siūlymui deleguoti į Lietuvos Respublikos Kultūros ministerijos Regioninę Kultūros tarybą Klaipėdos miesto savivaldybės administracijos Kultūros skyriaus vedėją Eglę Deltuvaitę.

**2. Projekto rengimo priežastys ir kuo remiantis parengtas sprendimo projektas.**

Šis sprendimo projektas parengtas atsižvelgiant į tai, kad nuo 2020 m. balandžio 1 d. Nijolė Laužikienė, kuri Klaipėdos miesto savivaldybės tarybos 2018 m. liepos 26 d. sprendimu Nr. T2-164 buvo deleguota į Regioninę kultūros tarybą, nebedirba Klaipėdos miesto savivaldybės administracijoje.

Remiantis Tolygios kultūrinės raidos įgyvendinimo regionuose tvarkos aprašo, patvirtinto Lietuvos Respublikos kultūros ministro 2018 m. birželio 13 d. įsakymu Nr. ĮV-488 „Dėl Tolygios kultūrinės raidos įgyvendinimo regionuose tvarkos aprašo patvirtinimo“ 37.5 punktu, Savivaldybės tarybos deleguoto tarybos nario veikla taryboje pasibaigia kai jis nustoja eiti pareigas, kurias ėjo delegavimo į tarybą metu ir dėl kurių buvo deleguotas į tarybą.

Regioninės kultūros tarybos yra sudaromos apskričių teritoriniu pagrindu ir priima sprendimus dėl Kultūros rėmimo fondo lėšų kultūros ir meno projektams Lietuvos regionuose įgyvendinti.

Savivaldybės atstovams keliami šie reikalavimai – asmuo turi būti nepriekaištingos reputacijos,

turėti ne mažesnę, nei 3 metų patirtį kultūros ar meno srityje, turėti aukštąjį universitetinį arba jam prilygintą išsilavinimą ir (arba) meno kūrėjo statusą suteiktą teisės aktų numatyta tvarka bei žinių ir gebėjimų padedančių įgyvendinti deleguotas funkcijas.

Šio fondo lėšomis nebus finansuojami projektai įgyvendinami Klaipėdos miesto savivaldybės teritorijoje.

**3. Kokių rezultatų laukiama.**

Klaipėdos miesto savivaldybės tarybai delegavus atstovą ir pritarus šiam sprendimo projektui būtų paskirtas Klaipėdos miesto atstovas Regioninėje Kultūros taryboje.

**4. Sprendimo projekto rengimo metu gauti specialistų vertinimai.**

Rengiant šį sprendimo projektą specialistų vertinimų nebuvo gauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Sąmatos ir skaičiavimai nepateikiami, nes lėšų neprašoma.

**6.** **Lėšų poreikis sprendimo įgyvendinimui.**

Savivaldybės lėšų nereikės.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

Kultūros skyriaus vedėja Eglė Deltuvaitė